section_heading: Radnja
paragraph_text: Dok Junior Soprano napušta sud, okružuju ga novinari te ga slučajno u glavu udari mikrofon nakon čega padne niz stepenice. Biva poslan u bolnicu, ali ispostavlja se da se radi samo o potresu mozga. Međutim, ovaj manji udarac mogao bi se pokazati presudnim za Juniora: Tony predloži svojem odvjetniku Haroldu Melvoinu da to iskoriste u Juniorovoj obrani u vidu mentalne nesposobnosti za praćenje suđenja, a Junior bi mogao glumiti kako ima Alzheimerovu bolest. Tony mu kaže da to odglumi kako bi riješio sve svoje pravne probleme.